Димитър Българов е роден през 1857 г. в Сопот. Емигрира във Влашко, от където при избухването на Руско-турската война (1877 – 1878) става опълченец от 1-ва рота на 3-та опълченска дружина и участва в боевете при Стара Загора и Шипка. За участието си във войната, през 1880 г. е награден с Военен орден „За храброст“ IV степен. Постъпва във в Военното на Негово Княжеско Височество Училище и завършва на 30 август 1880 с 2-ри випуск, като е произведен в чин подпоручик. На 30 август 1883 е произведен в чин поручик.